Tadadact dɣa ɣef wawal-agi qqaren-as akka acku, d tawezlant di lqed, lewhayem n sidi rebbi ayen akk i as-yefka n tiḥerci ikkes-as-t i netta, ayen izaden deg-s netta yefka-as-t i Tdadact ɣef waya i d-qqaren tufa tqabact afus-is, mi ara yili deg berra yezuɣur icuḍaḍ-is, ildayen ttmirin-d ɣef tamart-is, maca mi t-yefka umnar n tewwurt ɣer daxel n uxxam ad as-tiniḍ maci akk d win mi ttsikked-it s wallen ad ibeddel yuɣal d argaz, maci ala argaz-is kan i tt-yettagaden ula d iberra wid i as-yeqqaren i Bu Leɣṭuṭ susem neɣ ad ak-wwteɣ mi tt-id-mmugren ad brun i wallennsen ɣer lqaɛa, tesɛa lhiba s daxel-is xas akken d tawezlant d tuḍɛift.Bu Leɣṭuṭ zgan ḥeqqren-t di taddart s kra n win uɣur ayexdem ad as-yečč leḥq-is dɣa tessuter deg-s Tdadact akken ad yinig ɣer tmurt n waɛraben.Iḍ s lekmal-is nettat tettwessi deg-s teqqar-as kečč d argaz am wiyaḍ 15